8

3. ลักษณะการประกอบธุรกิจ

  1) ประวัติความเป็นมา

การเปลี่ยนแปลงและพัฒนาของบริษัทฯ

บริษัท สินมั่นคงประกันภัย จำกัด(มหาชน) เริ่มเปิดดำเนินธุรกิจมาตั้งแต่วันที่ 27 มกราคม พ.ศ.
2494 ด้วยทุนจดทะเบียนเริ่มแรก 2 ล้านบาท ดำเนินธุรกิจรับประกันวินาศภัย 4 ประเภท ได้แก่
การประกันภัยรถยนต์ การประกันอัคคีภัย การประกันภัยทางทะเลและขนส่ง
และการประกันภัยเบ็ดเตล็ด
บริษัทฯได้จดทะเบียนเพิ่มทุนควบคู่กับความเจริญเติบโตก้าวหน้าของบริษัทฯมาอย่างสม่ำเสมอเพื่อรองรับการขยายตัวของธุรกิจ
จนปัจจุบันมีทุนจดทะเบียน 200 ล้านบาท
บริษัทฯเป็นบริษัทประกันวินาศภัยรถยนต์เป็นหลักแห่งแรกที่ได้รับความไว้วางใจให้จดทะเบียนเข้าเป็นบริษัทรับอนุญาตในตลาดหลักทรัพย์แห่งประเทศไทยในปี
พ.ศ. 2534 และในปีพ.ศ. 2538 บริษัทฯได้รับอนุญาตให้จดทะเบียนเป็นบริษัทมหาชน
เพื่อเป็นการรองรับการขยายตัวและเพิ่มศักยภาพในการบริการของบริษัทฯให้สูงขึ้น
บริษัทฯจึงได้ขยายสาขาและศูนย์บริการอย่างต่อเนื่อง โดย ณ สิ้นปี 2554
บริษัทฯมีสาขาและศูนย์บริการรวม 104 แห่งทั่วประเทศ

ในช่วง 3 ปีที่ผ่านมา บริษัทฯไม่ได้มีการเปลี่ยนแปลงโครงสร้างการถือหุ้น การจัดการ หรือ
การประกอบธุรกิจอย่างมีนัยสำคัญ สำหรับในปี 2554 บริษัทฯมีพัฒนาการที่สำคัญ
ทั้งในด้านธุรกิจและสังคม ดังนี้

1.
บริษัทฯได้ขยายการบริการด้านสินไหมควบคู่กับการขยายงานด้านการตลาดให้ครอบคลุมพื้นที่ต่างๆในการบริการลูกค้าได้รวดเร็วและเพิ่มขึ้นด้วย
โดยการเปิดสาขาเพิ่มอีก 3 สาขา ได้แก่ สาขาย่อยเดอะพาซิโอ สาขาย่อยลำลูกกา และ
สาขาอรุณอัมรินทร์ ทำให้บริษัทฯมีสาขารวมทั้งสิ้น 97 สาขา ในปัจจุบัน
สามารถให้บริการที่ครอบคลุมพื้นที่ทั่วประเทศ

2. บริษัทฯเป็น 1 ใน 15
สถาบันที่ได้รับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัยให้เป็นสถาบันจัดอบรมและออกหนังสือรับรองการผ่านการอบรมตัวแทนประกันวินาศภัย
ในปี 2554 เพื่อรองรับและพัฒนายกระดับมาตรฐานคนกลางประกันภัยตามคำสั่งนายทะเบียน
ที่มีผลบังคับให้คนกลางประกันภัยต้องผ่านการอบรมก่อนขอรับและขอต่อใบอนุญาตเป็นตัวแทนประกันวินาศภัยตั้งแต่วันที่
1 มกราคม 2552 เป็นต้นมา โดยในปี 2554
บริษัทฯได้รับความเห็นชอบให้เป็นสถาบันจัดอบรมและออกหนังสือรับรองการผ่านการอบรมของตัวแทนประกันวินาศภัยได้ทั้งสิ้น
3 หลักสูตร คือหลักสูตรเพื่อขอรับใบอนุญาตเป็นตัวแทนประกันวินาศภัย
หลักสูตรเพื่อขอต่อใบอนุญาตเป็นตัวแทนประกันวินาศภัยครั้งที่ 1 และ
หลักสูตรเพื่อขอต่อใบอนุญาตเป็นตัวแทนประกันวินาศภัยครั้งที่ 2
บริษัทฯได้จัดอบรมตัวแทนของบริษัทฯทั้ง 3 หลักสูตร ในปี 2554 จำนวน 36 ครั้ง ทั่วประเทศ
มีตัวแทนผ่านการอบรมและได้รับการรับรองผ่านการอบรมจากบริษัทฯจำนวนทั้งสิ้น 1,048 คน

9

3. บริษัทฯได้ดำเนินการตามนโยบายการมีส่วนร่วมในการพัฒนาชุมชนและสังคม โดยในปี
2554บริษัทฯได้จัดกิจกรรมเดินวิ่ง การกุศลมินิมาราธอน 60 ปี บมจ.สินมั่นคงประกันภัย ขึ้นที่
สวนหลวง ร.9 เขตประเวศ กรุงเทพมหานคร ในวันอาทิตย์ที่ 23 มกราคม 2554
โดยได้ร่วมกับพนักงาน ผู้บริหาร ลูกค้า คู่ค้า และ พันธมิตรทางการค้าของบริษัทฯ
เพื่อร่วมกันทำกิจกรรมการกุศล ในโอกาสที่บริษัทฯก่อตั้งครบ 60 ปี ในปี 2554 นี้
ซึ่งผลจากการจัดกิจกรรมครั้งนี้
บริษัทฯได้นำรายได้จากการจัดกิจกรรมและบริจาคเงินสมทบทุนอีกส่วนหนึ่งเพื่อช่วยเหลือ
โรงเรียนในถิ่นทุรกันดาร เพื่อเป็นการดูแลสังคมตามนโยบายของบริษัทฯ จำนวน 2 โรงเรียนดังนี้

1. โรงเรียนชุมชน 17 บ้านนาตาดี ตำบลบ่อโพธิ์ อำเภอนครไทย จังหวัดพิษณุโลก

วันที่ 21 เมษายน 2554 บริษัทฯ
ได้มอบหมายให้ผู้จัดการภาคเหนือและคณะผู้บริหารสาขาในภาคเหนือไปมอบเงินจากการจัดกิจกรรมเดินวิ่งการกุศลมินิมาราธอน
60 ปี บมจ.สินมั่นคงประกันภัย จำนวน 270,000 บาท ให้แก่โรงเรียนชุมชน 17 บ้านนาตาดี
ตำบลบ่อโพธิ์ อำเภอนครไทย จังหวัดพิษณุโลก เพื่อปรับปรุงสภาพแวดล้อมของโรงเรียน
อาคารเรียน และห้องน้ำ ที่ชำรุดทรุดโทรมและยังขาดงบประมาณในการปรับปรุง

2. โรงเรียนบ้านปางคอม ตำบลเชียงกลม อำเภอปากชม จังหวัดเลย

วันที่ 6 พฤษภาคม 2554 บริษัทฯได้มอบหมายให้ผู้ช่วยผู้จัดการภาคตะวันออกเฉียงเหนือ
และคณะผู้บริหารสาขาในภาคตะวันออกเฉียงเหนือ
นำเงินรายได้ที่ได้จากการจัดกิจกรรมเดินวิ่งการกุศลมินิมาราธอน 60 ปี บมจ.สินมั่นคงประกันภัย
อีกส่วนหนึ่ง จำนวน 14,000 บาทไปซื้อเครื่องทำน้ำเย็นจำนวน 4 เครื่อง เพื่อบริจาคให้แก่
โรงเรียนบ้านปางคอม ตำบลเชียงกลม อำเภอปากชม จังหวัดเลย
ตามที่ทางโรงเรียนทำหนังสือขอสนับสนุนมา

2)  ภาพรวมการประกอบธุรกิจของบริษัทฯ

  การประกอบธุรกิจของบริษัทฯ ที่ดำเนินการอยู่ในปัจจุบัน มีดังนี้

2.1 ด้านธุรกิจประกันวินาศภัย ซึ่งเป็นธุรกิจหลักของบริษัทฯ แบ่งออกเป็น 4 ประเภท ได้แก่ การ

ประกันอัคคีภัย การประกันภัยทางทะเลและขนส่ง การประกันภัยรถยนต์ และ
การประกันภัยเบ็ดเตล็ด

10

2.2 ด้านการลงทุน บริษัทฯมีการบริหารจัดการเงินส่วนที่เหลือจากการดำเนินธุรกิจประกันวินาศภัย
โดยนำไปลงทุนในรูปแบบต่างๆ เช่น การฝากเงินกับสถาบันการเงิน การซื้อตั๋วสัญญาใช้เงิน
พันธบัตรรัฐบาล หุ้นกู้ รวมทั้งการลงทุนในหุ้นและหน่วยลงทุน
ทั้งนี้จะต้องอยู่ภายใต้ประกาศคณะกรรมการกำกับและส่งเสริมการประกอบธุรกิจประกันภัย เรื่อง
การลงทุนประกอบธุรกิจอื่นของบริษัทประกันวินาศภัย

3)  โครงสร้างรายได้

  ------------------------------------------ -------- ---------- ---------- -------- ---------- -------- ---------- --------
                                             ดำเนิน    %การถือหุ้น   2554                2553                2552       

                                             การโดย   ของบริษัท    ล้านบาท     %        ล้านบาท     %        ล้านบาท     %

  รายได้จากการรับประกันภัย                                                                                              

  - อัคคีภัย                                    บริษัท     -          78.65      1.19     84.76      1.51     80.69      1.67

  - ภัยรถยนต์                                  บริษัท     -          5,867.09   88.77    4,929.97   87.41    4,244.09   87.88

  - ภัยอุบัติเหตุส่วนบุคคล                          บริษัท     -          277.61     4.20     300.39     5.33     321.95     6.67

  - ภัยเบ็ดเตล็ดอื่น                              บริษัท     -          72.41      1.10     79.68      1.41     42.51      0.88

  - ภัยทางทะเล                                บริษัท     -          6.10       0.09     5.32       0.09     5.13       0.11

  รวมรายได้จากการรับประกันภัย                                        6,301.86   95.35    5,400.12   95.75    4,694.37   97.21

  รายได้จากการลงทุน                                                                                                   

  -รายได้จากการลงทุนสุทธิ                        บริษัท     -          230.12     3.48     141.17     2.50     143.65     2.97

  -กำไร(ขาดทุน)จากเงินลงทุน                     บริษัท     -          79.27      1.20     102.37     1.82     (15.18)    (0.31)

  -ขาดทุนจากการปรับมูลค่ายุติธรรมของเงินลงทุนเพื่อค้า   บริษัท     -          (2.09)     (0.03)   (3.85)     (0.07)   6.39       0.13

  รวมรายได้จากการลงทุน                                             307.30     4.65     239.69     4.25     134.86     2.79

  รวมรายได้จากการรับประกันภัยและจากการลงทุน                           6,609.16   100.00   5,639.81   100.00   4,829.23   100.00
  ------------------------------------------ -------- ---------- ---------- -------- ---------- -------- ---------- --------